عزيز داداس هوا ممتيل مغريبي تزاد ف 16 ماي 1968 ف مدينة الدار لبيضا، كانت لبديا ديالتو مع لكوميدي سعيد الناصري و خدمو بجوج فبزاف د لأعمال بحال الربيب، لعوني، لعب مع الذياب، لخطاف، و كمل من بعد فتمتيل تا بان فالسلسلة لمغربيا للي عرفات نجاح كبير ساعة في الجحيم للي دازت على قناة لأولى. و لعمل لي خلا ݣاع لمغاربا تايعرفوه فاش شارك ف لفيلم لكوميدي لمغريبي الطريق إلى كابول. و متل تا ف مسلسل حديدان في ݣيليز عام 2017.